ZAPISNIK ZBORA ČLANOV KULTURNEGA DRUŠTVA FRAN GERBIČ

Cerknica, 6.6.2021, 19.40 -20.10

Prisotni: Rajk Jože, Rajk Helena, Ina Šmalc, Helena Šmalc, Bojana Lavrič, omovec, Nina Hudobivnik, Mateja Gosak Želko, HomoMarija Primožič, Boštjan Šmalc, Klavdija Rovan, Boris Bajt, Žiga Zalar, Bernarda Dolničar, Tatjana Štefančič Smisl, Pavle Virant, Nejc Šmalc, Mitja Fajdiga, Janko Smisl, Dagmar Češnovar, Robert Češnovar ter mladoletni: Julija Češnovar, Vita Rajk, Ula Rovan, Neja Rovan, Brina Češnovar, Kajta Rovan.

Odsotni: Mateja Gosak Želko, Matej Šilc, Zdravko Resinovič, Ana Šmalc, Tina Žnidaršič, Rajk Vilina, Heda Simčič Intihar, Nina Hudobivnik, Ivan Kebe, Urša Mršnik, Tanja Virant, Jernej Dolničar

**Dnevni red:**

1. **Izvolitev organov občnega zbora**
2. **Ugotovitev sklepčnosti, potrditev dnevnega reda**
3. **Obravnava in sprejem letnega poročila za leto 2020**
4. **Letni plan 2021**
5. **Razno**

**Ad 1) Izvolitev organov občnega zbora**

Na predlog so bili v organe občnega zbora izvoljeni:

Boris Bajt kot predsednik občnega zbora, Helena Šmalc kot zapisnikarka in Bojana Lavrič ter Janko Smisl kot overovatelja zapisnika.

Člani so soglasno sprejeli predlog.

Izvoljeni člani so prevzeli svoje funkcije.

**Ad 2) Ugotovitev sklepčnosti, potrditev dnevnega reda**

Predsedujoči Boris Bajt je pozdravil prisotne in ugotovil, da je prisotnih več kot polovica članov (18), s tem ugotovil, da je zbor članov sklepčen.

Predsedujoči je podal v potrditev predlagani dnevni red.

Člani so soglasno potrdili dnevni red.

**Ad 3) Sprejem letnega poročila za leto 2020**

Letno poročilo o delovanju društva, ki zajema Izkaz poslovnega izida in bilanco stanja ter poslovno poročilo je predstavila Helena Rajk, predsednica društva.

Zbor deluje že od leta 1992, v naslednjem letu (2022) bomo dosegli že 30. leto obstoja. Kulturno društvo Fran Gerbič ima trenutno 40 rednih članov, od tega 30 odraslih članov in 10 otrok (mladoletnih). Znotraj društva delujeta dve sekciji:

• Komorni zbor Fran Gerbič

• Otroški pevski zbor Franček

V bližnji preteklosti je zbor dosegel naslednje pomembne uspehe:

* 2012 gostoval v Walesu, v Angliji in na Škotskem,
* 2012 je Ministrstvo za izobraževanje, znanost, kulturo in šport je društvu dodelilo **STATUS v javnem interesu** na področju kulture,
* 2013 udeležil VII. mednarodnega tekmovanja **Slovakia Cantat** v dveh kategorijah. V kategoriji sakralna glasba je prejel ZLATO PRIZNANJE, v kategoriji mešani zbori pa SREBRNO PRIZNANJE.
* 2013 prejel **ZLATO TABORSKO PRIZNANJE** občina Cerknica,
* 2013 udeležil **Regijskega tekmovanja osrednje Slovenije** ter prejel ZLATO PRIZNANJE in PRIZNANJE ZA OBETAVNO ZASEDBO.
* 2014 udeležil mednarodnega tekmovanja **Praga Cantat** 2014 v dveh kategorijah in prejeli ZLATO PRIZNANJE in PRIZNANJE ZA ZMAGOVALCA V KATEGORIJI sakralna glasba ter SREBRNO PRIZNANJE v kategoriji mešani pevski zbori. Naš zborovodja Jože Rajk je dobil POSEBNO NAGRADO ZA IZJEMNEGA DIRIGENTA.
* 2015 je na **Regijskem tekmovanju** odraslih pevskih zasedb osrednje Slovenije v Logatcu prejel SREBRNO PRIZNANJE.
* 2016 udeležil tematske revije »Sozvočenja« v organizaciji JSKD.
* Maja 2017 je na mednarodnem tekmovanju **Venezia in musica**, v kategoriji sakralna glasba prejel zlato priznanje in posebno priznanje za izvedbo skladbe O lux beata Trinitas, skladatelja Andreja Makorja.
* Maja 2019 se je udeležil tekmovanja v Assisiju in **Perugi v Italiji Voice for peace** 2019 in osvojil zlato priznanje v kategoriji sakralna glasba.

**PROJEKTI V LETU 2020**

Leto 2020 je bilo zaznamovano z epidemijo in njenimi posledicami na ustavitev življenja. Od januarja do sredine marca smo imeli vaje redno 1 x na teden po 3 šolske ure. V obdobju epidemije od marca do junija nismo imeli vaj. Z vajami smo nadaljevali v juniju in jih imeli do sredine septembra. V decembru so vaje potekale individualno, ker smo se pripravljali na spletni nastop.

V letu 2020 je zbor nastopili trikrat (3x) in otroški pevski zbor enkrat (1x), večina planiranih nastopov pa je odpadlo:

|  |  |
| --- | --- |
| **NASTOPI** | **Datum** |
| Sodelovanje na prireditvi ob krajevnem prazniku na Rakeku, KZFG | odpadlo |
| ZDAJ ZAORI, KZFG | odpadlo |
| KONCERT V SV. VIDU, KZFG IN OPZ FRANČEK | odpadlo |
| GOSTOVANJE V LJUBLJANI PRI AGENCIJI TALENTOV RULADA | odpadlo |
| REVIJA PEVSKIH ZBOROV, KZFG | odpadlo |
| LETNI KONCERT V DEOS Cerknica (namesto v Zelšah), KZFG in OPZ FRANČKI | 6.6.2020 |
| GREMO PLESAT, vabi Smilja Baranja, Radio Koper | 21.8.2020 |
| GOSTOVANJE V IZOLI PRI ZBORU ITALIJANSKE MANJŠINE, KZFG IN OPZ FRANČKI | odpadlo |
| INTENZIVNE VAJE V PODBOČJU | odpadlo |
| NASTOP NA MAISTROVEM VEČERU | odpadlo |
| GERBIČEV VEČER | odpadlo |
| Spletni nastop Božično drevo; KZFG in OPZ Frančki | december 2020 |

Bilance je sestavila Helena Rajk, ki je pojasnila, da je bilo v letu 2020 4.800 € celotnih prihodkov in 1.100 € celotnih odhodkov.

Med prihodki so dotacije od občine v višini 4.206 €, donacije v višini 594 € sestavljajo dohodnina in članarina članov.

Odhodke sestavljajo: uniforma 30 €, bančni stroški 77 €, potni 600 €, pogostitve 165 €, domena 95 € ter najemnina 100 €. Beležimo presežek prihodkov nad odhodki v višini 3.700 €.

Stanje na računu konec leta je 4.587,22 €.

Naša internetna stran je posodobljena. Za to skrbi Vilina, za kar se ji zahvaljujemo. Tam boste našli note, posnetke za posamezne glasove in še kaj. Če kaj pogrešate, povejte, bomo dodali.

Tam najdete tudi zavihek Donacije. Prosim člane, da namenijo svojo dohodnino za naše društvo. Po novem je 1% in tisti, ki je že dal zahtevo v preteklosti se je ta avtomatsko spremenila z 0,5 na 1%.

Facebook profil zbora vzdržuje Ivan Kebe, za kar se mu zahvaljujemo.

Nadzorni odbor v sestavi Heda Simčič Intihar, Bojana Lavrič in Zdravko Resinovič je opravil nadzor in potrdil letno poročilo.

**Sklep:** Zbor članov je soglasno sprejel Letno poročilo za leto 2020.

## Ad 4) Letni plan 2021

|  |  |
| --- | --- |
| **Dogodek** | **Datum** |
| Nastop ob Rakovškem krajevnem prazniku, KZFG in OPZ Frančki; spletni nastop | 27.2.21 |
| ZDAJ ZAORI, KZFG in OPZ Frančki; spletni nastop | 17.4.21 |
| NASATOP PRED KULTUNIM DOMOM, KZFG IN OPZ FRANČEK | 12.6.21 |
| KONCERT V SV. VIDU, KZFG IN OPZ FRANČEK | maj – mogoče jeseni |
| REVIJA PEVSKIH ZBOROV, KZFG | maj |
| LETNI KONCERT V ZELŠAH, KZFG IN OPZ FRANČKI | Junij-mogoče jeseni |
| GOSTOVANJE V LJUBLJANI PRI AGENCIJI TALENTOV RULADA, KZFG IN OPZ Frančki | jeseni |
| INTENZIVNE VAJE V PODBOČJU | oktober |
| NASTOP NA MAISTROVEM VEČERU | oktober |
| GERBIČEV VEČER, KZFG IN OPZ FRANČKI | november ali december |

Če zaradi razglašene epidemije Covid 19 plana ne bomo mogli realizirati, bomo termine ali kraj nastopov prilagodili.

**Sklep:** Plan za leto 2021 je bil soglasno sprejet.

**Ad 5) Razno**

Predlog, da je letna članarina 15 €, pri čemer za Frančke prispevajo vsi, solidarno. Plača se v enkratnem znesku blagajniku društva Heleni Šmalc ali nakaže na TRR društva čimprej.

**Sklep:** Člani društva so soglasno potrdili predlagano višino članarine.

Piknik zbora.

Piknik zbora bo v soboto 12.6.2021 pri Šmalčevih v Begunjah, po našem nastopu v Cerknici.

V letu 2022 bomo praznovali 30. letnico obstoja našega društva/zbora. Predlagam ustanovitev organizacijskega odbora, ki bo pripravil slavnostni program – koncert in gostovanje.

Na predlog članov so bili v organizacijski odbor izvoljeni: Helena Šmalc, Boris Bajt, Bojana Lavrič in Dagmar Češnovar. V odboru sta tudi predsednica Helena Rajk in zborovodja Jože Rajk.

Seja je bila zaključena 20.10.

Predsedujoči: Zapisnikar:

Overovatelja zapisnika:

Overovatelj zapisnika: